Kryeministri kroat viziton Ukrainën
Kryeministri Plenkovic i ofron ndihmën e Kroacisë Ukrainës për avancimin e marrëdhënies me BE-në
Kryeministri kroat Andrej Plenkovic dhe një delegacion biznesmenësh kroatë gjenden sot në Ukrainë për një vizitë zyrtare. Kryeministri ballkanas i ofroi homologut të tij Volodymyr Groysman ndihmën e Kroacisë në lidhje me hartimin e ligjeve të përafërta me kërkesat e Bashkimit Evropian. Gjatë vizitës së parë zyrtare të tij në Ukrainë sot, kryeministri kroat Andrej Plenkovic tha se ata ishin të gatshëm të ndanin përvojën e tyre me Ukrainën për hartimin e ligjeve sipas kërkesave të Bashkimit Evropian. tha kryeministri kroat. Zoti Plenkovic theksoi se ai mbështet një marrëveshje për regjim pa viza për qytetarët e Ukrainës me BE-në. shtoi ai. Ukraina, një ish-republikë sovjetike, ka krijuar lidhje më të ngushta me B.E.-në që kur Moska aneksoi Krimenë në vitin 2014 dhe filloi të mbështesë rebelët pro-rusë që luftojnë kundër Kievit në rajonet lindje të vendit. Mbeten shumë vështirësi për të arritur sukses, duke përfshirë luftën e ngadaltë të Ukrainës kundër korrupsionit. Por, një javë para një takimit të nivelit të lartë të B.E.-së dhe Ukrainës më 24 nëntor, shtetet anëtare dhanë mbështetjen e tyre të kushtëzuar për të lejuar ukrainasit të udhëtojnë pa viza në B.E. Kryeministri ukrainas Volodymyr Groysman tha se vizita e zotit Plenkovic atje shënoi një fazë të re bashkëpunimi mes dy vendeve. Kjo është vizita e parë e një kryeministri kroat në Ukrainë gjatë 25 vjetëve të fundit që kur Ukraina fitoi pavarësinë në vitin 1991.